text: Quant Cléomadès ainsi ont
   Arréé, de là parti sont.
   Ses armeüres li garderent
   Et de son cheval bien penserent.
   En la sale l'en ont mené.
   À merveilles l'ont regardé
   Les dames. Quant si bel le virent, Plusours d'eles moult en souzpirent Pour le grant peril qu'il avoit
   En ce que combatre se doit
   Encontre II, tous seus sans plus.
   Et Cléomadès est venus
   Vers eles, si les salua.
   PageV02P021
   Et lors delez li assis l'a
   La femme au seignour dou chastel.
   Servi furent et bien et bel.
  